钦定古今图书集成/明伦汇编/氏族典/第069卷 > 朱榑〈贤烶 贤焌 贤 贤爀〉
## 钦定古今图书集成/明伦汇编/氏族典/第069卷 > 朱榑〈贤烶 贤焌 贤 贤爀〉

按《名山藏分藩记》：“齐庶人榑，母达定妃。高帝三年，用
皇子封为齐王，国青州。王以武自雄，数以上命练兵
于边，为恣肆。建文初，府中人曾名深告变，建文帝征
王，废为庶人，与周王橚同系护卫指挥，真等皆伏诛。
靖难师入金川，使兵护二王，二王卒不知所以，伏地
哭，已知为靖难兵，乃大喜。成祖与王齐如故。封王子”
《贤烶》为《乐安王》，《贤焌》为长山王，贤为平原王。王之
国，无能改前过。益阴养刺客奸人，筑王苑并城，使其
护卫守城人不得登城。夜巡，王朝帝曰：“戒之戒之，毋
记伏地哭时耶！”王益自疑，谤毁咒。私僭号，暗结勇
士通边裔。上不忍，赐之谕书。王亦上表悔过，因请朝
谢。既至，群臣交劾王。王厉声曰：“奸臣喋喋，又欲效建
文时耶？”会尽斮此辈。上闻不怿，削其护卫官属，留居
京师。吏部尚书蹇义请罪其教授垣等。上曰：“齐王凶
悖出天性，朕拔王危难安全之，诚心温词尚不得其
听，况肯逊于下？”置不问。久之，益怨言。上乃遍谕齐过
于诸王，王与其子俱削为庶人，除封幽王西内。宣宗
三年，福建建阳男子楼濂诡称“齐王子，谋举事”，令觉
之，捕诛其党数百人，榑及其子《贤烶》等皆暴卒，独其
少子《贤爀》有后，以庶宗居南京。